CELEX: 62019CN0364
Language: fi
Date: 2019-05-07 00:00:00
Title: asia C-364/19: Ennakkoratkaisupyyntö, jonka Tribunalul Galați (Romania) on esittänyt 7.5.2019 — XU ym. v. SC Credit Europe Ipotecar IFN SA ja Credit Europe Bank NV

26.8.2019   
            
            
               FI
            
            
               Euroopan unionin virallinen lehti
            
            
               C 288/19
            
         
      Ennakkoratkaisupyyntö, jonka Tribunalul Galați (Romania) on esittänyt 7.5.2019 — XU ym. v. SC Credit Europe Ipotecar IFN SA ja Credit Europe Bank NV
      (asia C-364/19)
      (2019/C 288/25)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Tribunalul Galați
      
         Pääasian asianosaiset
      
      
         Kantajat ja valittajat: XU, YV, ZW, AU, BZ, CA, DB ja EC
      
         Vastaajat ja valittajat: SC Credit Europe Ipotecar IFN SA ja Credit Europe Bank NV
      
         Ennakkoratkaisukysymykset
      
      
                  1)
               
               
                  Onko direktiivin 93/13/ETY (1) 1 artiklan 2 kohtaa ja 4 artiklan 2 kohtaa, siten kuin niitä on tulkittu tuomiossa C-186/16, Andriciuc ym., tulkittava siten, että kun kyseessä on valuuttakurssiriskiä koskeva, kansallista lakia heijastava sopimusehto, kansallinen tuomioistuin on velvollinen tutkimaan ensin direktiivin 1 artiklan 2 kohdassa tarkoitetun kiellon merkityksellisyyden asian kannalta, vai onko sen tutkittava, onko elinkeinonharjoittaja noudattanut direktiivin 4 artiklan 2 kohdassa säädettyä tiedonantovelvoitetta, ilman että sen pitäisi ensin arvioida asiaa saman direktiivin 1 artiklan 2 kohdan säännösten perusteella?
               
            
                  2)
               
               
                  Onko direktiivin 93/13/ETY 1 artiklan 2 kohtaa ja 4 artiklan 2 kohtaa tulkittava siten, että jos elinkeinonharjoittaja ei ole noudattanut velvoitetta antaa tiedot kuluttajalle ennen lainasopimuksen tekemistä, se voi vedota direktiivin 1 artiklan 2 kohdan säännöksiin ja vaatia, että valuuttakurssiriskiä koskeva, kansallista lakia heijastava sopimusehto jätetään kohtuuttomuutta koskevan arvioinnin ulkopuolelle?
               
            
         (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL 1993, L 95, s. 29).